G20 इंडिया के तहत महिलाओं के मुद्दे पर चर्चा करने के लिए G20 एम्पावर ग्रुप की बैठक आगरा में

Sat, 11 Feb 2023 11:43:22 +0000

भारत की G20 अध्यक्षता के दौरान महिला एवं बाल विकास मंत्रालय के G20 एम्पावर समूह की पहली बैठक आगरा में 11 फरवरी यानी आज से शुरु हुई। यह दो दिवसीय बैठक आगरा में सुबह योग सत्र के साथ शुरू हुई। महिलाओं के विकास से महिलाओं के नेतृत्व वाले विकास में बदलाव को प्राथमिकता देने वाली यह बैठक 11-12 फरवरी 2023 तक चलेगी। इसका उद्देश्य G20 देशों में महिलाओं के नेतृत्व और सशक्तिकरण में तेजी लाने के लिए व्यवसायों और सरकारों के बीच समावेशी गठबंधन बनाना है। इसके साथ ही महिलाओं को कार्यबल में अधिक से अधिक शामिल करने के लिए चुनौतियों को अवसरों में बदलना है। इस बैठक की मेजबानी केन्द्रीय महिला एवं बाल विकास मंत्रालय द्वारा की जा रही है।